section_heading: Članski model u Hrvatskoj
paragraph_text: U Hrvatskoj već postoji nekoliko nogometnih klubova koji su uspješno ustrojeni po socios modelu. To su NK Trešnjevka Zagreb, NK Vis i BŠK Zmaj. Oba kluba su zabilježila značajan porast članova nakon što su uveli model ˝jedan član - jedan glas˝ i tako približili klub svojim navijačima. Nedavno im se pridružio još jedan klub. Grupa navijača, simpatizera i prijatelja NK Varteksa razočarana vođenjem kluba i promjenom imena u NK Varaždin, školovani i poslovno uspješni mladi ljudi koji vole svoj Varaždin i poštuju tradiciju svoga grada, odlučila je primijeniti model ˝jedan član-jedan glas˝ pri osnivanju novog nogometnog kluba pod imenom koji je 53 godine bio sportski ponos grada Varaždina i svih Varaždinaca. 29. svibnja 2011. godine NK Varteks Varaždin je postao vlasništvo svojih navijača.